**Hapet thirrja për mobilitete (bursa) studentësh të UPT-së,**

**në kuadër të Marrëveshjes Key Action 1
në TH Köln – University of Applied Sciences, Gjermani**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakultetit të Inxhinierisë Mekanike dhe Fakultetit të Inxhinierisë Elektrike në TH Köln – University of Applied Sciences.

# Mobiliteti përfshin: Shkëmbimin e studentëve për studime.

# Nivelet e mobilitetit për studentët:

Studentët duhet të jenë të regjistruar në një program studimi në Universitetin Politeknik të Tiranës, Fakultetin e Inxhinierisë Mekanike - Programi i Studimit Inxhinieri Mekanike, ose Fakultetin e Inxhinierisë Elektrike - Programi i Studimit Mekatronikë.

Gjatë periudhës së mobilitetit, viti i parë akademik 2023 – 2024, studentët duhet të jenë në:

* Bachelor, semestri i V ose VI;
* Master, viti i parë;
* Master, viti i dytë, semestri i parë.

# Numri total i studentëve: 3

# Dokumentat e nevojshme për aplikim:

* CV;
* Kopje e pasaportës;
* Vërtetim studenti;
* Listë notash e studimeve deri në momentin e aplikimit;
* Letër motivimi (në gjuhën angleze);
* Çertifikatë e gjuhës së huaj\*;
* Dokumenti Learning Agreement\*\*

\*Ofrohen kurset e studimit në gjuhën angleze dhe/ose gjermane, ku niveli minimal i kërkuar është: Anglisht B2; ose Gjermanisht B2

Nëse do të përzgjidhen lëndë që zhvillohen në të dyja gjuhët, studenti duhet të plotësojë nivelin minimal të kërkuar për të dyja këto gjuhë, duke e vërtetuar me çertifikatën përkatëse të gjuhës së huaj.

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Studenti duhet të plotësojë vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merren në universitetin pritës, në tabelën B përcaktohet se cilat prej lëndëve të tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në TH Köln – University of Applied Sciences lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”, ju lutemi klikoni te link-u:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies%2C%20student.pdf)

# Për të parë listën e lëndëve të ofruar nga TH Köln – University of Applied Sciences, ju lutemi klikoni te link-u:

# [Exchange at the Faculty of Process Engineering, Energy and Mechanical Systems - TH Köln (th-koeln.de)](https://www.th-koeln.de/en/international_office/process-engineering-energy-and-mechanical-systems_55762.php)

# Afati për aplikim: Deri më 15 maj 2023

Aplikimi kryhet pranë Drejtorisë së Komunikimit dhe Koordinimit në UPT. Për informacione shtesë në lidhje me procesin e aplikimit në UPT mund të kontaktoni në e-mail: rkodra@upt.al , abeqo@upt.al